open-index/open-wikipedia-markdown huggingface dataset:
Отошничко Езеро

**Отошничко Езеро** — вештачко езеро во близина на селото Отошница. До езерото води асфалтен пат од самото село Отошница. Изградбата на езерото била со првична намера за наводнување на земјоделските посеви долж долината на Отошничка Река во целокупната Општина Ранковце. Во поново време, езерото се користи за риболов и рекреативни цели, особено во текот на летниот период.

## Брана

Браната на Отошничко езеро е земјена. Состојбата на браната Отошница била прогласена за критична и воедно било препорачано ургентно да биде санирана од страна на Министерството за животна средина и просторно планирање.

## Галерија

Податотека:ЕкспедицијаРанковце59.jpg|Истечниот канал од езерото
Податотека:ЕкспедицијаРанковце60.jpg|Земјената брана на езерото
Податотека:ЕкспедицијаРанковце62.jpg|Околината околу езерото


## Поврзано
* Отошница

## Наводи

## Надворешни врски

Категорија:Отошница
Категорија:Вештачки езера во Македонија
Средец (планина)

**Средец**, други имиња: **Деве Каран**  и **Камила** () — ниска планина во Кукушко и Солунско, Егејска Македонија. Има издолжен облик во правец северозапад-југоисток и долга од околу 12 км. Планината е пресечена со клисура, низ која тече реката Курудере. Највисока точка е истоимениот врв Средец со 569 м, сместен во јужниот дел на планината.

## Населени места
Околу неа се сместени следниве населени места, наведени во состав на денешните општини на кои им припаѓаат:

* Општина Кукуш: Воловод (Неја Санда), Караџа Кадар (Камбанис), Амбарќој (Мандрес), Чоколово (Перистери), Долно Воловод (Панделејмонас)
* Општина Даутбал: Дремиглава (Дримос)
* Лагадина: Гвоздово (Асирос), Ново Село (Критиja)

## Историја
[лево|мини|Карта на [Кукушко и Вардаријата со планината *Девекаран* (Средец)]]
Во османлиско време, на турски планината се нарекувала *Деве Каран*, што значи „црна камила“.

За време на Втората балканска војна, Средец служел како набљудувачница на грчката војска во Битката кај Кукуш (19-21 јуни 1913).

Во 1953 г. е изграден параклис во чест на светиот цар Константин и царицата Елена. На врвот е поставен крст висок 14 м.

## Стопанска активност
Во најјужниот дел на планината има каменолом, каде почнувајќи од 1981 г. се вади варовник за потребите на цементарницата „ТИТАН“.

## Наводи

Категорија:Планини во Егејска Македонија
Категорија:Кукуш
Категорија:Даутбал
Општинска заедница

**Општинска заедница** () — административна единица во сојузната покраина Долна Саксонија, Германија. Се поистоветува со амт (Шлезвиг-Холштајн, Мекленбург-Западна Померанија и Бранденбург) и здружената општина или **' ([[Рајнска област-Пфалц]] и [[Саксонија-Анхалт]]). Претставува сојуз на [[Општина|општини]], кој извршува административни должности за нејзините членки. Општинската заедница треба да има барем 7.000 жители (според покраинскиот закон на Долна Саксонија). Задачите на општинските заедници може да бидат: просторно планирање, управување со отпадните води, социјална заштита и управување со гробиштата и противпожарните бригади. Исто така може да водат грижа за основните училишта, изградбата на локалните патишта, опрема и одржување на библиотеките, спортските места и основање на друга јавни установи и да води други должности за нејзините членки, на пример, туризмот. Голем дел (околу 80 %) од општините во Долна Саксонија членуваат во некоја општинска заедница

== Органи ==

Општинските заедници имаат три органи:
* Градоначалник на општинската заедница (**') избиран непосредно на секои осум години
* Совет на општинската заедница (**') избиран на секои пет години
* Одбор на општинската заедница (**')

Одборот на општинската заедница се состои од градоначалникот на општинската заедница (претседател на одборот) и во зависност од големината на советот од четири до десет членови, а советот може да одлучи за зголемување на уште двајца. Овие места се распределуваат помеѓу партиите и групите во советот според метод на најголем остаток.

## Историски
Општинските заедници постоеле и во Прусија, во периодот од 1850 до 1853 година.

## Поврзано

* Општински заедници во Долна Саксонија


Категорија:Општински заедници во Германија
Гителде

**Гителде** () — село и поранешна општина во округот Остероде, во сојузната покраина Долна Саксонија, Германија. Од 1 март 2013 година е дел од општината Бад Грунд.

## Историја

Гителде било создадено во  век. Во документ кој потекнува од 953 година, местото било запишано по првпат, а неколку години подоцна му биле доделени пазарни и ковачки права во 965 година.

## Знаменитости

Постојат бројни добро зачувани куќи изградени во фахверк во средиштето на градот.

Црквата „Св. Маврициј“, која била изградена во средниот век, има неороманескнен наос кој потекнува од  век. Нејзината камбанарија била изградена во барокен стил околу 1700 година. Во црквата има готски олтар со дрвени резби. Црквата „Св. Јован“ која веројатно била изградена во  век има камбанарија која потекнува од 1660 година.

Железничката станица во Гителде на линијата Херцберг-Зезен е историска дрвена градба во југоисточниот дел на селото.

Урнатините на замокот Штауфенбург (*Stauffenburg*) се вредни за посета. Замокот бил основан кратко по 1050 година. Бил користен како затвор до 1778 година и како каменолом потоа.


Податотека:Gittelde1.jpg|Црква „Св. Маврициј“
Податотека:Gittelde2.jpg|Црква „Св. Јован“
Податотека:Breite Straße in Gittelde3.jpg|Фахверк-куќи долж улицата Брајте Штрасе
Податотека:Lange Straße in Gittelde4.jpg|Фахверк-куќи долж улицата Ланге Штрасе
Податотека:Bahnhof Gittelde-Bad Grund.jpg|Железничка станица


## Наводи

## Надворешни врски

Категорија:Поранешни општини во Долна Саксонија
Категорија:Бад Грунд
Виндхаузен (Бад Грунд)

**Виндхаузен** () — село и поранешна општина во округот Остероде, во сојузната покраина Долна Саксонија, Германија. Од 1 март 2013 година е дел од општината Бад Грунд.

## Знаменитости

Протестантската црква „Св. Јован“ во средиштето на Виндхаузен е многу необична фахверк градба кула покриена со шкрилец. Постојат бројни добро зачувани фахверк куќи во селото. Близу селото се наоѓаат импресивните руини на замокот Виндхаузен (*Burg Windhausen*).


Податотека:Windhausen1.jpg|Протестантска црква „Св. Јован“
Податотека:Obere Harzstraße in Windhausen2.jpg|Фахверк куќи
Податотека:Obere Harzstraße in Windhausen3.jpg|Фахверк куќи


## Наводи

## Надворешни врски

Категорија:Поранешни општини во Долна Саксонија
Категорија:Бад Грунд
Кајкавско наречје

**Кајкавското наречје** е едно од трите главни наречја на хрватскиот јазик, покрај чакавското и штокавското наречје. Кајкавското наречје било основа за стилизирање на првиот хрватски стандарден јазик кој бил во јавна употреба, кој се засновал на винодолскиот крај. Името на ова наречје потекнува од прашалниот збор „што“ или на хрватски *kaj*. Го зборуваат Хрватите во Средна Хрватска, Горски Котар и Северна Истра.

## Поврзано
* Хрватски јазик
* Штокавско наречје
* Чакавско наречје

Категорија:Хрватски јазик
Дескати

**Дескати** () — гратче во Гребенско и административен центар на истоимената општина Дескати во денешната област Западна Македонија, Грција. Според пописот од 2001 г. населението брои 3.508 жители.

## Географија
Гратчето е сместено, меѓу планините Хасија и Камбуница, на недалеку од границата помеѓу Македонија и Тесалија. Во физичкогеографска смисла може да се смета за дел од Тесалија, бидејќи принадлежи на сливот на тесалиските реки Титарис и Пенеј. Се наоѓа 60 км источно од градот Гребен.

## Историја
Името „Дескати“ потекнува од влашкиот поим „дисикаре“ што значи *разделување, распарчување* поради тоа што во доцниот среден век местото се состоело од разни селски маала, кои со време се обединувале под ова заедничко име.

### Во турско време
Од 1393 до 1423 г. подрачјето на Дескати постепено паѓа под османлиска власт.

По припојувањето на Тесалија кон Кралството Грција во 1881 г. Дескати останува под власта на осмалиите во рамките на Еласонската каза. ОД 1882 до 1896 г. гратчето било центар на Дескатската епархија.

Според грчка атинска статистика од 1910 г. во *Дискати* (*Δισκάτη*) живет 3.113 православни Грци.

### Во Грција
За време на Првата балканска војна во 1912 г. местото го заземаат грчки единици, а по  Втората балканска војна во 1913 г. Дескати влегува во состав на Грција.

### Пописи
* 1913: 3.298 жители
* 1981: 4.436 жители
* 1991: 4.483 жители
* 2001: 4.028 жители
* 2011: 3.508 жители

## Стопанство
Главна стопанска гранка во Дескати е земјоделството, и тоа одгледувањето на пченица и тутун и сточарството. Општината Дескати во целина има 6.179 хектари обработливо земјиште, 24.363 овци и кози и околу 1.000 говеда. Во помала мера е застапено железарството, обработката на мермер, дрводелството и производството на градежни материјали.

## Знаменитости
Славата на Дескати е Источен Петок (првиот петок по Велигден). На 21 мај свечено се одбележува празникот на црквата „Св. Константин и Елена“.

## Наводи

Категорија:Градови во Егејска Македонија
Категорија:Дескати
Ваклинци

**Ваклинци** (или **Вакленци**) — историско село во Кратовско, североисточна Македонија.

## Географија
Селото се наоѓало територијата на денешната Општина Кратово, 25&nbsp;км југозападно од градот Кратово, на северното подножје на планината Манговица. Се наоѓало на 2&nbsp;км северно од с. Строиманци и неколку километри јужно од с. Секулица.

## Личности
* Ванчо Ваклински (? - 1923) — деец на ВМРО, загинал во борба со српската војска на 8 август 1923 г.
 
## Наводи

## Надворешни врски

Категорија:Историски села во Македонија
†
†
Врбица (Кратовско)

**Врбица** — историско село во Кратовско, североисточна Македонија.

## Географија
Селото се наоѓало територијата на денешната Општина Кратово, северно од градот Кратово, на јужното подножје на планината Осогово.

## Историја
Во XIX Врбица ѝ припаѓала на Кратовска каза. Според статистиката на Васил К’нчов („Македонија. Етнографија и статистика“) од 1900 г. Врбица има 80 жители, од кои сите Македонци христијани.

Според податоците на егзархискиот службеник Димитар Мишев („La Macédoine et sa Population Chrétienne“) во 1905 г.  селото броело 40 жители, сите православни Македонци.

## Наводи

## Надворешни врски

Категорија:Историски села во Македонија
†
†
За нас

**За нас** е книга од авторот Филип Петровски од 2003 година, во издание на Македонска книга Скопје. Во книгата се содржани 37 поглавја, вклучувајќи ги воведот и додатокот. Книгата е посветена на студентските протести од 1997 година, на политичките случувања и современата македонска политичка историја во периодот од 1995 до 2005 година, како и на активноста на Филип Петровски во тој период. Во книгата се поместени два поговора, едниот со наслов „Борба на пратеникот“ напишан од Стојан Андов, и вториот со наслов „Исповед и протест“ напишан од Слободан Чашуле. Книгата е преведена на бугарски јазик.

## Содржина
Во воведот што го дава самиот автор, најпрво на читателите им објаснува кои се поривите да биде напишана книгата:
:„*Бидејќи бев пратеник во тоа време, се зафатив да ги средам и да ги објавам говорите, настапите што ги имав на парламентарната говорница, а и некои интервјуа поврзани со тематиката што ја допирав преку мојот парламентарен ангажман. Сметав дека тоа е обврска којашто ја има секој чесен политичар и на која треба да одговори.*“

Голем дел од книгата го сочинуваат текстовите од настапите на Филип Петровски како пратеник, како и неколку текстови од главните настапи на авторот во периодот кога тој не беше пратеник во Собранието на Република Македонија. Структурата на книгата е многу едноставна: после воведниот дел сместени се триесет и четири подолги или пократки текстови, а на крајот е ставен „Додаток“ кој содржи четири документи.

## Наводи

## Надворешни врски
*

Категорија:Македонски книги
Фалкаринол

**Фалкаринол** е природен пестицид и масен алкохол кој го има во морковите (*[[Daucus carota]]*), жен-шенот (*Panax ginseng*) и бршленот. Во морковите го има во концентрација од приближно 2&nbsp;mg/kg.  Како токсин, ги штити корењата од габични болести.

## Наводи

Категорија:Невротоксини
Категорија:Алкини
Категорија:Алкени
Категорија:Алкохоли
Категорија:Вторични алкохоли
Категорија:Фунгициди
Категорија:Деривати на алкените
Категорија:Растителни токсини
Даре Џамбаз

**Божидар (Даре) Џамбаз** ( во Прилеп —  во ) — македонски фармацевт, борец и државник.

## Животопис

Дипломирал фармација во Загреб во 1935 година. Веднаш по окупацијата на земјата во 1941 година стапил во НОБ и бил активен борец. Бил уапсен од бугарските власти и интерниран во Бугарија (1942-1943).

По Втората светска војна бил член на АСНОМ - на Третото заседание во 1945 година, министер за финансии во владите на Лазар Колишевски од 1946 до 1953 година, како и во Владата на Љупчо Арсов од 1953 година. 

Бил претседател на РССНМ, претседател на Планинарскиот сојуз на Македонија, а вршел и други општествени и политички раководни функции. Тој е еден од основачите на Републичкиот Црвен крст на Македонија и негов долгогодишен претседател до неговата смрт.

Во негова чест, Домот на хуманитарни организации во Скопје и планинарскиот дом на Водно го носат неговото име.

## Наводи

Категорија:Македонски комунисти
Категорија:Македонски партизани
Категорија:Политичари од Прилеп
Категорија:Македонски фармацевти
Категорија:Црвен крст на Македонија
Категорија:Министри за финансии
Категорија:Делегати на Второто заседание на АСНОМ
Историско-географска област

[мини|десно|[Мариово — историско-етнографска целина, која се дели на три подобласти според природно-географските услови или административните граници]]
**Историско-географска област** — регион кој има јасни или приближно јасни географски граници, и чие население дели слична историска судбина. Така, овој поим е збир од поимите *историска област* и ''географска област''.

Населението на една историско-географска област не секогаш има ист етнички или верски состав, но има заедничка историја. Ваквата област се поимува како една целина и се запазува како таква при промена на државните граници и има регионален идентитет. Историско-географската област може да се совпаѓа, но може и да не се совпаѓа со етнографската област. 

Во географска смисла, историско-географската област се одликува со јасни природни граници — високи планини, големи реки или мориња.

## Поврзано
* :Категорија:Историско-географски области во Македонија
* Етнографска област
* Географска област
Ериохром црно Т

**Ериохром црно Т** е комплексометриски индикатор кој се користи во комплексометриски титрации, на пр. при определување на тврдина на водата. Претставува азо боја.

Во протонирана форма, ериохром црно Т е син. Бојата ја менува во црвена кога формира комплекс со калциум, магнезиум или други метални јони.

[thumb|400px|center|Ериохром црно Т има сина боја во [пуферски раствор на pH 10. Со додавање на Ca2+ јони бојата се менува во црвена.]]

Категорија:Аналитичка хемија
Категорија:Титрација
Категорија:Органски натриумски соли
Категорија:Азовапсила
Хексода

мини|десно|Хексода - RENS1234 Телефункен
мини|Триода-хексода ACH1 (осцилатор-миксер)
**Хексода** – вид на електронска цевка со шест електроди сместени во стаклен или мтален балон со вакуум.

Загреаната катода емитува електрони кои одат кон позитивната анода.
Решетките кои се наоѓаат меѓу катодата и анодата овозможуваат регулација на струјата во цевката и нејзина употреба во улога на мешач на сигналите, обично во локален осцилатор на радиоприемник.

## Историја
За историјатот да се погледа статијата Електронска цевка.

## Начин на работа и опис
Со оглед дека на експоненцијалните пентоди им бил потребен голем регулационен напон, за потребите на регулација на високофреквенциско засилување и мешање во локалниот осцилатор во меѓуфреквенцискиот степен на радиоприемникот воведена е хексодата.

Оваа електронска цевка има две контролни решетки, G1 и G3. На G1 се доведува наизменичен напон кој врши прво управување на анодната струја. Другата контролна решетка G3 исто така врши управување на анодната струја.
Заедно ти го модулираат протокот на електрони низ цевката и така е постигнато едноставно мултипликативно мешање на сигналите. Ова мешање го смалува бројот на хармоници во излезниот сигнал во однос на диодното или транзисторското мешање, бидејќи се генерираат само честоти суми и разлики, а не нивните хармоници.

Пример на ваква цевка е АН-1.

## Примена
Хексодите обично се користени во меѓуфреквенцискиот степен во локалниот осцилатор на радиоприемниците.

## Симбол
Симбол на хексода со индиректно загревана катода е прикажан на сликата.


Слика:Hexode-Symbol_de.svg|Симбол на вакуумска хексода.


## Поврзано
* Електронска цевка
* Електроника
* Диода
* Триода
* Тетрода
* Пентода
* Хептода
* Октода
* Катодна цевка
* Транзистор
* Радио

## Наводи

## Литература

* Радио Техника 2. дио, Д-р Валтер Даудт (Walter Daudt), Техничка књига, Загреб, 1963.

## Надворешни врски

* Технички податоци за сите видови електронски цевки
* Како работат електронските цевки (англиски)
* Проекти со електронски цевки. Шеми, упатства. 
* Разни аудио проекти со цевки.

Категорија:Електротехника
Категорија:Електроника
Категорија:Електрични елементи
Категорија:Електронски цевки
Категорија:Зборови што ги нема во ТРМЈ
Категорија:Неологизми
ЕУРИБОР

**ЕУРИБОР** (англиски: *ЕУРИБОР - Euro Inter-bank Offer Rate*) претставува референтна каматна стапка, објавен од страна на Европската банкарска федерација, врз основа на просечните каматни стапки по кои банките во Еврозоната се подготвени да им позајмат необезбедени средства на други банки, деноминирани во евра, на пазарот на големо (или меѓубанкарскиот пазар). Постојат различни рочности на ЕУРИБОР, кои се движат од една недела до една година. Исто како и на ЛИБОР, и ЕУРИБОР широко се користи како референтна стапка за одредување на каматните стапки на договорите за идна испорака, за фјучерсите и за своповите.
## Пресметка на ЕУРИБОР
Претставителна група (панел) на главните банки во меѓубанкарскиот пазар на Европската унија обезбедува секојдневно котирање на каматните стапки по кои секоја банка-членка на групата нуди орочени депозити со период на доспевање кои се движат од една недела до една година. Овие банки директно ги внесуваат своите податоци во „Ројтерс“, најдоцна до 10:45 (по средноевропско време) за секој ден во којшто е отворен системот на порамнување  „TARGET)“. Во 11:00, „Ројтерс“ ги елиминира највисоките и најниските 15% од сите собрани котирани просеци , а останатите понуди се заокружени во просек до три децимални места и овој просек се објавува како Еурибор. Ако повеќе од 50% од банките во панелот не успеат да обезбедат податоци со 11:00, „Ројтерс “ ја одложува пресметката на Еурибор додека не обезбеди котации од најмалку 50% од банките во панелот. Еурибор го одредуваат банките со највисок обем на тргување на пазарите на пари во ЕУ, како:
* Белгија: Dexia Bank, Fortis Bank, KBC
* Финска: Nordea
* Германија: Landesbank Berlin, Bayerische Landesbank Girozentrale, Deutsche Bank, Dresdner Bank, Landesbank Hessen - Thüringen Girozentrale, WestLB AG, Commerzbank, DZ Bank Deutsche Genossenschaftsbank, Landesbank Baden-Württemberg Girozentrale, Norddeutsche Landesbank Girozentrale
* Грција: National Bank of Greece
* Ирска: AIB Group, Bank of Ireland
* Италија: Banca IntesaBci, Monte dei Paschi di Siena, UCI Milan
* Луксембург: Banque et Caisse d'Épargne de l'État
* Холандија: ABN Amro Bank, ING Bank, Rabobank
* Португалија: Caixa Geral De Depósitos (CGD)
* Шпанија: Banco Bilbao Vizcaya Argentaria, Banco Santander Central Hispano, Confederacion Española de Cajas de Ahorros
* Останати банки во ЕУ: Barclays Capital, Svenska Handelsbanken, Den Danske Bank
* Интернационални банки: Bank of Tokyo - Mitsubishi, Citibank, J.P. Morgan Chase, UBS (Luxembourg) S.A.
## Движење на ЕУРИБОР
Во текот на 2014 година, најголем обем на тргување на пазарот на пари се однесувал на ЕУРИБОР со рочност преку ноќ (околу 20%) и со рочност од 6 - 12 месеци (околу 20%), а малку над 15% отпаѓала на трговијата со рочност од над една година. Од 2008 година, ЕУРИБОР постојано опаѓал, приближувајќи сè до нултата граница, а тримесечниот ЕУРИБОР за првпат достигнал негативна стапка во 21 април 2015 година.

## Наводи

Категорија:Кредит
Категорија:Каматни стапки
Категорија:Еврозона
Армин Фе

**Армин Фе** (роден на 1 февруари 1961 година, во Аугсбург) — германски фудбалски тренер и поранешен играч од средениот ред. Во моментов ја води екипата на Ајнтрахт Франкфурт во Бундеслигата.

Најголемиот успех во својата тренерска кариера го остварил во сезоната 2006-2007 кога како тренер на Штутгарт ја освоил  Бунделигата.

## Трофеи
### Тренер
#### Штутгарт
*** [[Бундеслига]]** (1) : 2006-2007.

Категорија:Живи луѓе
Категорија:Германски фудбалери
Категорија:Германски фудбалски тренери
Категорија:Фудбалери на ФК Аугсбург
Категорија:Фудбалери на ФК Борусија Менхенгладбах
Категорија:Фудбалери на ФК Санкт Гален
Категорија:Родени во 1961 година
Прва пробиштипска парохија

мини|десно|300п|Црквата „Успение на Пресвета Богородица“ во градот Пробиштип е парохиско седиште

**Прва пробиштипска парохија** — православна парохија на Македонската православна црква - Охридска архиепископија, дел од Штипското архијерејско намесништво на Брегалничката епархија. Нејзиното седиште е во градската црква „Успение на Пресвета Богородица“ во Пробиштип. Парохијата ги опфаќа селата: населбата Калниште и селото Плешанци.

## Цркви

Ова е список на црквите во парохијата. Можно е списокот да е нецелосен.

## Поврзано
* Штипско архијерејско намесништво

## Наводи

## Надворешни врски


Категорија:Штипско архијерејско намесништво
Категорија:Парохии на МПЦ
Дренок

**Дренок** може да се однесува на следниве места во Македонија:

* Дренок (Кумановско) — село во Општина Старо Нагоричане
* Дренок (Пробиштипско) — старо име на селото Дренак, Општина Пробиштип
* Дренок (Струшко) — село во Општина Струга
Четврта пробиштипска парохија

**Четврта пробиштипска парохија** — православна парохија под јурисдикција на Архиерејското намесништво од Штип со седиште во  црквата „Св. Пророк Илија“ во село Пуздерци. Во оваа парохија спаѓаат и селата: Куково и Зарепинци, кои немаат храмови.

## Цркви
Ова е список на црквите во парохијата. Можно е списокот да не е целосен:

## Поврзано
* Штипско архијерејско намесништво
* Прва пробиштипска парохија
* Втора пробиштипска парохија
* Трета пробиштипска парохија

## Наводи

Категорија:Четврта пробиштипска парохија
Херцберг на Харц

**Херцберг на Харц** () — град во округот Гетинген, во сојузната покраина Долна Саксонија, Германија. Градот се наоѓа во јужните делови на планинскиот масив Харц.

## Географија
### Местоположба

Градот Херцберг на Харц се наоѓа на почетокот на малите реки Зибер и Лонау од планинскиот масив Харц. Херцберг е оддалечен 32 километри североисточно од Гетинген, 90 километри југоисточно од Хановер. Над градот се наоѓа замокот Херцберг.

### Соседни општини

* Гослар:
**Слободна област Харц
* Гетинген:
**Слободна област Харц
**Бад Лаутерберг
* Ајхсфелд:
**Зоненштајн
* Гетинген:
**Дудерштат
**Ридерсхаузен (Гиболдехаузен)
**Румшпринге (Гиболдехаузен)
**Волерсхаузен (Гиболдехаузен)
* Гетинген
**Хаторф на Харц (Хаторф на Харц)
**Елбингероде на Харц (Хаторф на Харц)
**Херден на Харц (Хаторф на Харц)

### Градски единици

* Херцберг (8.909 жители)
* Лонау (299 жители)
**со Миленберг
* Пелде (1.990 жители)
**со Румашпрунг
* Шарцфелд (1.633 жители)
* Зибер (474 жители)

Состојба: 1 октомври 2014

## Историја

мини|десно|Херцберг во 1753 година со истоимениот замок

Замокот во Херцберг бил првпат споменат во 1154 година. Градот бил дел од државата Брауншвајг-Грубенхаген, а замокот некое време бил користен како резиденција од војводите. Херцберг станал град во 1929 година.

## Стопанство

Во минатото, важни индустрии во Херцберг биле леарниците, земјоделската механизација и производството на чизми.

## Образование

Херцберг е седиште на Меѓукултурниот центар на Херцберг (*Interkultura Centro Herzberg*), клуб кој го промовира меѓународниот вештачки јазик есперанто. Во 2006 година, градскиот совет одлучил да го рекламира градот како „град на есперанто“ (*die Esperanto-Stadt*).

## Меѓународни односи

### Збратимени градови

*  Гура, од 1993 г.

## Наводи

## Надворешни врски

* Официјално мрежно место 
* Центарот за есперанто  

Категорија:Гетинген (округ)
Категорија:Есперанто
Грдовска парохија

[мини|десно|300п|Црквата „Св. Троица“ во селото [Грдовци е парохиско седиште]]

**Грдовска парохија** — православна парохија на Македонската православна црква - Охридска архиепископија, дел од Кочанското архијерејско намесништво на Брегалничката епархија. Нејзиното седиште е во црквата „Св. Троица“ во кочанското село Грдовци. Парохиски свештеник е Илчо Миленковски (сос. 2016).

Парохијата ги опфаќа селата: Горни Подлог, Грдовци, Долни Подлог и Мојанци.

## Цркви и манастири

Ова е список на црквите и манастирите во парохијата. Можно е списокот да не е целосен:

## Поврзано
* Кочанско архијерејско намесништво

## Наводи

## Надворешни врски

* Страница на Брегалничката епархија


Категорија:Кочанско архијерејско намесништво
Категорија:Парохии на МПЦ
Мизар: Ѕвезда на надежта

***Мизар: Ѕвезда на надежта*** е македонски документарен филм по сценарио и режија на Марко Џамбазоски. Тоа е првиот документарен филм за една од најуспешните македонски групи Мизар.

## Содржина
Филмот ја раскажува приказната за почетоците на легендарниот македонски бенд „Мизар“ и трнливиот пат во кој од обичен гаражен бенд, Мизар станува еден од најважните бендови во историјата на македонската рок култура.

## Премиера
Премиерата на филмот се одржа на 27 август 2014, на Скопскиот филмски фестивал.  По премиерата, следат филмот е прикажан на повеќе фестивали на Балканот меѓу кои „ДОРФ“ (Хрватска), „МакеДокс“ (Македонија), „Стариград Пакленица Филм фестивал“ (Хрватска), „КРАФ“ (Србија), „Заечарска гитаријада“ (Србија), „Balkan's Beyond Borders“ (Грција) итн.

## Наводи

## Надворешни врски
* 
* http://telma.mk/vesti/dokumentaren-film-za-mizar-od-marko-dzhambazoski

Категорија:Мизар
Категорија:Македонски документарни филмови
Категорија:Македонски дела од 2014 година
Стадион Фриули

**Стадион Фриули** (познат поради спонзорски причини и како **Дачија Арена**) е повеќенаменски стадион во Удине, Италија. На него својте домашни натпревари ги игра фудбалската екипа Удинезе Калчо.

Откако бил комплетно реновиран во 2013 и 2015, Фриули станал трет фудбалски стадион во Италија кој е во целосна сопственост на некој клуб, по Мапеи во Реџо Емилија (поранешен *Стадион Џилјо*, сопственост на Реџана и подоцна стекнат од страна на спонзорот Мапеи) и Алијанц стадион во Торино.

## Структура
Фриули се наоѓа во Рици, четири километри од центарот на Удине.

Отворен е во 1976 како замена за стариот Стадион Морети. Кога бил изграден стадионот можел да прими и до 52 илјади гледачи заради поголемиот број на стоечки места. Денес максималната сместивост на стадион е 41.652 места, но сместивоста моментално е ограничена на 25,144 гледачи. Во 2015 станал трет фудбалски стадион во Италија кој е во целосна сопственост на некој од клубовите (на Удинезе), за разлика од повеќето други стадиони во Италија кој се во сопственост на локалните општини.

На стадионот се наоѓаат и хали за мечување, гимнастика, боречки вештини и атлетика, како и вежбалница во рамките на главната трибина.

## Настани
Фриули бил домаќин на три натпревари од групата Е на Светското првенство 1990: Уругвај-Шпанија (0-0), Јужна Кореја-Шпанија (1-3) и Јужна Кореја-Уругвај (0-1).

Италијанската репрезентација на него досега одиграла шест натпревари, три пријателски, по една во квалификациите за Европските првенства 1996 и 2000 и една во квалификациите за Светското првенство 2010. Во нив забележала пет победи и едан нерешен резултат.

Во 2005, УЕФА одобрила на овој стадион да се играат натпревари од Лигата на шампионите, каде Удинезе учествувал во сезоната 2005/06.

Многу големи светски музички ѕвезди одржале концерт на овој стадион, а некој од нив се Бон Џови, Ејси диси, Колдплеј, Мадона, Бритни Спирс, Пинк Флојд, Стинг итн.

## Наводи

## Надворешни врски

* Информации за стадионот - udinese.it

Категорија:ФК Удинезе
Фриули
Категорија:Згради и градби во Удине
ФК Мајорка

**Реал Клуб Депортиво Мајорка** скратено **РКД Мајорка** или **ФК Мајорка** е шпански фудбалски клуб од Палма де Мајорка. Моментално се натпреварува во Сегунда Дивизион, втората лига по ранг во Шпанија. Клубот е основан во 1916 година.

Мајорка
Авона

**Авона** — поранешна македонска балетска група активна кон крајот на 70-тите и почетокот на 80-тите години на  век.

По примерот на популарните белградски Локици, Авона како балетска/танцувачка група во своите настапи придружувала повеќе југословенски и македонски естрадни имиња, а настапувале и на модни ревии како фотомодели и на Скопски фестивал.

Групата имала повеќе членови.  Во првата постава биле Фроска, Пепи (Петранка), Жане, Бети и Вељко Павичевиќ. Подоцна се приклучиле Вељка и Еви (Евдокија).

На 31 август 1983 година, на патот Куманово - Свети Николе во голема сообраќајна несреќа загинале три главни члена на групата Авона - Вељко Павичевиќ (26), Петранка (27) и Евдокија (23). Во истата несреќа загинале 9 лица, меѓу кои и популарната пејачка Сашка Петковска, естрадни уметници, нивни пријатели, колеги, како и припадници на тогашната ЈНА. Автобусот во кој патувале требало да одржи концерт за припадниците на Југословенската народна армија кои се наоѓале на извршување на редовните обврски кај Свети Николе.

## Наводи

## Надворешни врски
* Триесет години без нив - *Утрински весник*, 30 август 2013

Категорија:Балетски групи
Шестаголник

**Шестаголник** или **хексагон** — многуаголник со шест темиња и шест страни.

### Правилен шестаголник
Правилниот шестаголник е шестаголник кај кого сите страни се со еднакви должини и сите внатрешни агли се еднакви.

Внатрешните агли на правилен шестаголник имаат по 120° (степени), а збирот на сите внатрешни агли на кој било шестаголник изнесува 720°.
Како што е можно да се покрие рамнина со рамнострани триаголници или квадрати, и правилниот шестаголник ја има таа особина.

Пчелното саќе има основни елементи во облик на шестаголник токму затоа што таквата форма овозможува ефикасна и економична употреба на просторот и материјалот од кого е изградено.

Ако забележиме дека правилниот шестаголник е составен од 6 рамнострани триаголници, неговата површина ќе биде шест пати поголема од површината на рамностран триаголник и ако неговата страна е со должина a\,\!, ќе биде дадена со формулата:
P =6\cdot\frac{a^2\sqrt{3}}{4}= \frac{3 \sqrt{3}}{2}a^2.

Периметарот на шестаголник чија страна е со должина  a\,\! е еднаков на 6a\,\!, должината на дијагоналата е 2a\,\!.

### Конструкција
Правилен шестаголник може да се конструира со помош на линијар и шестар. Следнава анимација ја илустрира чекор по чекор  конструкцијата на правилен шестаголник која ја дал Евклид во своите „Елементи“.
мини|300п|центар|Анимиран приказ на конструкција на шестаголник со помош на шестар и линијар

### Неправилни шестаголници

Секој шестаголник кој не е правилен се нарекува неправилен. Овој вид може да ги има следниве облици:

## Каде може да се види шестаголник

Слика:Fort-Jefferson Dry-Tortugas.jpg|Поглед од воздух на Форт Џеферсон во националнион парк Драј Тортугас
Слика:Honey_comb.jpg|Пчелно саќе
Слика:Snowflake 300um LTSEM, 13368.jpg|Микрофотографија на снегулка


## Поврзано
* Многуаголник
* Правилен многуаголник
* Четириаголник
* Петаголник
* Седумаголник
* Осумаголник
* Деветаголник
* Десетаголник

## Наводи

## Надворешни врски

* Шестаголник на Mathworld
* Дефиниција и особини на шестаголник со интерактивна анимација

Категорија:Многуаголници по број на страни
486958 Арокот

**486958 Arrokoth** () — класичен објект во Кајперовиот Појас и таргет на сондата *Нови Хоризонти*, избран во август 2015 за прелет на 1 јануари 2019. После четири промени на курсот на 22, 25, 28 октомври и 4 ноември, *Нови Хоризонти* сега е упатен кон , за кој се проценува дека има пречник од 45 км.

Името  е привремена ознака и покажува дека тој е 1745-ти објект откриен помеѓу 16 и 30 јуни 2014 г.

## Наводи

Категорија:Кубевана
Категорија:Кајперов Појас
Категорија:Астрономски тела откриени во 2014 година
Категорија:Астероиди наречени по ликови од алгонкинската митологија
Категорија:Тела забележани со ѕвездено прикривање
Категорија:Астероиди посетени од вселенски летала
Категорија:Космонаутиката во 2019 година
Кула Џеда

**Кулата Џеда** () — облакодер во изградба во Џеда, Саудиска Арабија. Кога ќе биде целосно изградена со височина од 1&nbsp;km ќе стане највисока градба изградена од човекот досега. Одлуката за изградбата ја објавил принцот Ал-Валед бин Талал, најбогатиот човек на Блискиот Исток.

## Наводи

Категорија:Згради и градби во Саудиска Арабија
Чума (болест)

**Чума**, **морија** или **панукла** - вид тешка заразна болест.

## Причини

## Симптоми

## Чумата низ историјата

## Чумата како тема во уметноста и во популарната култура
* „Митре и чума“ — македонска народна песна.
* „Ќе те питам, бабо“ — македонска народна песна.
* „Извештај за чумата“ (српски: *Izveštaj o kugi*) — расказ на српскиот писател Радослав Петковиќ од 1998 година.
* „Столбот на чумата“ — збирка поезија на чешкиот поет Јарослав Сајферт од 1977 година.
* „Чума“ — песна на македонската етно-група „DD Synthesis“.

## Наводи

Категорија:Заразни болести
Категорија:Биолошко оружје
Категорија:Чума
Столбот на чумата

**Столбот на чумата** () - збирка песни на чешкиот поет Јарослав Сајферт. Првобитно, збирката била објавена во 1968-1970 година, но дефинитивната верзија излегла од печат во 1977 година.

## Содржина
Збирката ги содржи следниве песни:
* На едно од своите дамнешни предавања
* Крикот на плашилото
* Местото на поклонението
* Каналската градина
* Столбот на чумата
* Вртелешката со бел лебед
* Венче од жалфија
* Модел
* Ноќен мрак
* Часовникот бие од камбаната
* Птичјите гласови во круните на стеблата
* Во празната соба
* Песната на славејот
* Чадот на марихуаната
* И збогум

Посебно обележје на книгата е нејзиниот предговор, со наслов „Беа петмина“, напишан од Милан Кундера.

## Наводи

Категорија:Дела на Јаролав Сајферт
Категорија:Чешка поезија
Шеста охридска парохија

**Шеста охридска парохија** — православна парохија на Македонската православна црква — Охридска архиепископија, дел од Охридското архијерејско намесништво на Дебарско-кичевската епархија. Нејзиното седиште е во црквата „Св. Ѓорѓи“ во градот Охрид. Моментално, парохиски свештеник е Димитрие Кочоски.

Во состав на оваа парохија е и селото Рамне.

## Цркви

Ова е список на црквите во парохијата. Можно е списокот да е нецелосен.

## Поврзано
* Охридско архијерејско намесништво

## Наводи

## Надворешни врски

* Страница на Дебарско-кичевската епархија


Категорија:Охридско архијерејско намесништво
Категорија:Парохии на МПЦ
Расмус Гулдхамер

**Расмус Пулсен Гулдхамер** (; р.  во ) — дански професионален друмски велосипедист, кој вози за професионалната континентална екипа .

## Достигнувања

;2007
: 1. Национално јуниорско друмско првенство
;2009
: 1. Национално друмско првенство под 23 години
: 1. Национално хронометарско првенство
: 1. Лиеж-Бастон-Лиеж под 23 години
: 3. Краен пласман Гран при ди Португал
::1. Етапа 1
::1. Етапа 2
;2011
: 1. Етапа 2н Триптих на планините и замоците
;2014
: 1. Хаделанд ГП
: Тур ди Лоар ет Шер
::1. Етапа 4
::1. Етапа 5
;2015
: 4. Гран Премио ди Лугано
: 4. Краен пласман Трка околу Данска
: 4. Краен пласман Трка околу Британија
: 5. Класика Корзика
: 5. Класик Волта Лимбург
: 7. Краен пласман Арктичка трка на Норвешка
: 10. Ватенфал Класик

## Надворешни врски

* 
* 

Категорија:Родени во 1989 година
Категорија:Живи луѓе
Категорија:Дански велосипедисти
Петаголник

**Петаголник** или **пентагон** — геометриска слика со пет страни и пет агли.

### Видови петаголници


5-gon convex 01.svg|Испакнат петаголник
5-gon concav 01.svg|Конкавен петаголник
5-gon complex 01.svg|Вкрстен петаголник
5-gon equilateral 01.svg|Рамностран испакнат петаголник
5-gon equilateral 03.svg|Рамностран конкавен петаголник
Equiangular pentagon 01.svg|Испакнат петаголник со еднакви агли


### Правилен петаголник
Правилниот петаголник е петаголник кај кого сите страни се со еднакви должини и сите внатрешни агли се еднакви.

Внатрешните агли на правилен петаголник имаат по 108° (степени), а збирот на сите внатрешни агли на кој било петаголник изнесува 540°.

Ако основната страна е со должина a\,\!, површината на правилниот петаголник се одредува со формулата:
P = \frac{5a^2}{4} \mathop{\mathrm{ctg}}\, \frac{\pi}{5} = \frac {a^2}{4} \sqrt{25+10\sqrt{5}} \approx 1{,}72048 a^2.

Површината може да се пресмета и со:
P = \frac{5}{2} R^2 \sin \frac{2 \pi}{5} = 5 r^2 \mathop{\mathrm{tg}}\, \frac{\pi}{5}
каде R - е полупречник на опишана кружница, а r - e полупречник на впишана кружница.

Периметарот на петаголник чија страна е со должина  a\,\! е еднаков на 5a\,\!.

Односот на дијагоналата и страната на правилен петаголник е \frac{1 + \sqrt{5}}{2}, што одговара na златен пресек.

### Конструкција
Правилен петаголник може да се конструира со помош на линијар и шестар. Следнава анимација илустрира чекор по чекор една од можните конструкции.
мини|300п|центар|Анимиран приказ на конструкција на петаголник со помош на шестар и линијар

## Каде може да се види петаголник


Слика:BhindiCutUp.jpg|Петаголен попречен пресек на бамја
Слика:Cervena morska hviezdica.jpg|Морска ѕвезда
Слика:The Pentagon US Department of Defense building.jpg|Зградата Пентагон во која е сместено Министерството за одбрана на САД има облик на правилен петаголник


## Поврзано
* Многуаголник
* Правилен многуаголник
* Четириаголник
* Шестаголник
* Седумаголник
* Осумаголник
* Деветаголник
* Десетаголник

## Наводи

## Надворешни врски

* Петаголник на Mathworld 
* Дефиниција и особини на петаголник со интерактивна анимација 
* Raul A. Simon, Approximate Construction of Regular Polygons: Two Renaissance Artists 

Категорија:Многуаголници по број на страни
Осма охридска парохија

**Осма охридска парохија** — православна парохија, дел од Охридското архијерејско намесништво на Дебарско-кичевската епархија. Парохиски свештеник е Ромео Петрески (сос. 2016). Седиштето на парохијата е во охридската црква во „Св. Троица“. Во состав на оваа парохија се северниот дел на градот Охрид и селата Горно Лакочереј, Долно Лакочереј и Орман.

## Цркви
Ова е список на црквите во парохијата. Можно е списокот да е нецелосен.

## Наводи

Категорија:Осма охридска парохија
Прва охридска парохија

**Прваохридска парохија** — православна парохија, дел од Охридското архијерејско намесништво на Дебарско-кичевската епархија. Парохиски свештеник е Димче Ѓорѓиески (сос. 2016). Оваа парохија ја сочинува стариот дел на градот Охрид (населба Варош) под Самуиловата тврдина познат како Кале.

## Цркви
Ова е список на црквите во парохијата. Можно е списокот да е нецелосен.

## Наводи

## Надворешни врски

*
Четврта охридска парохија

**Четврта охридска парохија** — православна парохија, дел од Охридското архијерејско намесништво на Дебарско-кичевската епархија. Моментално нема парохиски свештеник. Ја опслужуваат свештениците од II и III охридска парохија. Парохијата опфаќа дел од Охрид и населбата Свети Стефан.

## Цркви
Ова е список на црквите во парохијата. Можно е списокот да е нецелосен.

## Наводи

*
Седумаголник

**Седумаголник** – многуаголник со седум темиња и седум страни.

### Правилен седумаголник
Правилниот седумаголник е седумаголник кај кого сите страни се со еднакви должини и сите внатрешни агли се еднакви.

Внатрешните агли на правилен седумаголник имаат по 128,57° (степени), а збирот на сите внатрешни агли на кој било седумаголник изнесува 900°.

Ако основната страна на седумаголник е t\,\!, неговата плоштина се определува со формулата:
P = \frac{7t^2}{4} \mathop{\mathrm{ctg}}\, \frac{\pi}{7} \approx 3{,}63391 t^2

Плоштината може да се пресмета и со:
P = \frac{7}{2} R^2 \sin \frac{2 \pi}{7} = 7 r^2 \mathop{\mathrm{tg}}\, \frac{\pi}{7}
каде 
R - е полупречник на опишаната кружница, а
r - е полупречник на впишаната кружница.

Периметарот на седумаголникот чија страна е со должина t\,\! ќе биде еднаков на 7t\,\! односно  14 R \sin \frac{\pi}{7} или 7 r^2 \mathop{\mathrm{tg}} \frac{\pi}{7}.

### Конструкција
Правилен седумаголник не може да се конструира со шестар и линијар. Во 1796 година Гаус докажал дека правилен n-аголник може да се конструира со помош на шестар и линијар само кога n е прост број во облик 2^p+1, каде p=2^k, за k=0,1,2,.... Како 7 е прост број кој го нема тој облик, конструкцијата на правилен седумаголник не е можна. 
мини|300п|центар|Конструкција на внатрешен агол во правилен седумаголник со помош на обележен линијар
Можно е да се изведе конструкција со помош на обележен шестар и линијар, но таа не се прифаќа како математички коректна.

## Каде може да се види седумаголник
Некои монети кои денес се користат во Обединетото Кралство, како некои монети во Европската унија имаат изменет облик на правилен седумаголник затоа што таквите парички се со карактеристичен облик и лесно можат да се препознаваат на допир, а од друга страна имаат неочекувана особина, иако немаат кружен облик можат да се користат во апаратите кои работат со монети.

## Поврзано
* Многуаголник
* Правилен многуаголник
* Четириаголник
* Петаголник
* Шестаголник
* Осумаголник
* Деветаголник
* Десетаголник

## Надворешни врски

* Седумаголник на Mathworld
* Дефиниција и особини на седумаголник, со интерактивна анимација
* Неколку приближни конструкции на правилен седумаголник

Категорија:Многуаголници по број на страни
Синајски евхологиј

**Синајски евхологиј** — средновековен македонски книжевен споменик кое потекнува од X или почетокот на XI век напишано на глаголица во Македонија.

## Ракопис
Ракописот потекнува од крајот на Х или почетокот на XI век и е напишан на 137 листа од пергамент. Првобитниот ракопис имал 300 листа. Изгубен е голем дел од ракописот, при што недостасуваат листови од почетокот, средината и крајот. Го пишувал еден книжевник.

## Писмо
Писмото на ракописот е архаична обла глаголица со аглести елементи во палеографските форми на одделни буквени знаци.

## Правопис
Правописот на ракописот е со четири носовки, при што големата јотувана носовка доаѓа по меки согласки. Се употребува само *з* без буквата *Ѕело*. Постои паралелна употреба на лигатурно и диграфно *шт* при што второто преовладува, особено во вториот дел на ракописот. Присутна е вокализација на еровите од македонски тип (замена на големиот ер со *о* и на малиот ер со *е*, т.е. *ъ>о*, *ь>е*). Има граматички и лексички моравизми.

## Содржина
Ракописот е создаден во Македонија, во кругот на познатата Охридска книжевна школа, врз основа на стар кирилометодиевски протограф. Содржи служебник, требник и епитимијник, како и оригинални словенски книжевни дела (Поучение пред исповед и Отпусна молитва), коишто се поврзуваат со книжевното дело на Свети Климент Охридски. Епитимијникот ги содржи т.н. Заповеди на светите отци, во кои се дадени правила за однесувањето на христијаните и казните за нивното нарушување.

## Орнаментика
Орнаментиката е скромна и содржи иницијали од геометриски тип со плетени и флорални елементи. Буквените знаци од насловите, исто така, се со скромни геометриски плетени украсни елементи.

## Пронаоѓање
[мини|лево|150п|[Порфириј Успенски]]
Основниот дел од ракописот е откриен од Порфириј Успенски во Синајскиот манастир во 1850 година. Во 1975 година Моше Алтбауер во истиот манастир откри нови 28 листа од ракописот. Четири листа од ракописот се однесени од руски истражувачи (П. Успенски, Н. М. Крилов и Н. П. Кондаков) во Санкт Петербург, каде што денес се наоѓаат во ракописните збирки на Руската национална библиотека и Библиотеката на Академијата на науките. Денес делови од овој македонски ракопис се чуваат во Синајскиот манастир под сигнатурите: *Slav. ms 37* (105 л.) и *N°1/N* (28 л.), и во Санкт Петербург во Руската национална библиотека: збирка на П. Успенски *Глаг. 2* (2 л.) и збирка на Н. П. Кондаков *Глаг. 3* (1 л.) и во Библиотеката на Руската академија на науките во збирката на Срезневски *N°19/24.4.8* (1 л.).

## Поврзано

* Список на глаголични ракописи

## Наводи

## Надворешни врски
*„Македонската глаголица“ (МАНУ, Скопје, 2015. 103 страници)

Категорија:Средновековна македонска книжевност
Категорија:Библиски ракописи
Јордан Анастасов

**Јордан Анастасов** ( во  —   во Софија, Бугарија) наречен **Мегленец**, **Мегленски**, **Сидер**, **Сидеров** и **Чернов** е  деец на ВМРО (Обединета).

## Животопис
### Детство
Јордан Анастасов е роден во Кавадарци, тогаш во Османлиското Царство, во сиромашно семејство. Татко му се занимавал со „цреварство“: собирал говедски и овчи црева од касапите, ги чистел, ги сушел, ги преработувал, и од нив се изработувале струни за виолина. Основното образование го стекнува во родниот град, а потоа учи во Цариградската богословија во Цариград.

За време на Балканската војна, богословијата била затворена, па Јордан се враќа во Кавадарци. Во учебната 1912-1913 година, испратен е како бугарски учител во с. Шешково.

Активно учествувал во политичкиот живот на македонската емиграција во Бугарија. Бил член и секретар на Националниот комитет на македонските братства во Софија и член на редакцијата на весникот „*Независна Македонија“* (1923 година). По деветтојунскиот преврат во Бугарија (1923 година) емигрирал во Виена, каде што се вклучил во раководството на Федеративната македонска организација. Потоа станал член на ВМРО (Обединета) и нејзин задграничен претставник. По завршувањето на Втората светска војна, бил член на Македонскиот национален комитет и на Македонскиот научен институт во Софија и главен и одговорен уредник на списанието „*Македонска мисла“* (1945 година). Поддржувајќи ја Резолуцијата на Информбирото, бил еден од најгласните гласноговорници во сталинистичката кампања против Југославија и Македонија.

## Наводи

Категорија:Дејци на ВМРО (Обединета)
Категорија:Македонски преселници во Софија
Категорија:Членови на Македонскиот научен институт
Категорија:Погребани на Централните софиски гробишта
Категорија:Македонски општественици
Категорија:Дејци на Македонските братства
Народноослободителен одбор

мини|Упатства до обласните Народноослободителни одбори на ослободената територија на Македонија, за преземање на најитни мерки за средување на стопанството, решавање на монетарното прашање, распределбата на производи, цените, сеидбените работи и други прашања. Президиум на АСНОМ, (21.09.1944)
**Народноослободителни одбори** како основна ќелија на народната власт и локалната самоуправа, се создавале во текот на НОВ, меѓу 1941-1945 година. Тие се создавани на сите подрачја ослободени од партизанските одреди, а на неослободената територија делувале како илегални органи. Народните претставници на Првото заседание на АСНОМ биле предложени од Народноослободителните одбори. Затоа се вели дека: *„[[АСНОМ]] израсна од народноослободителните одбори, и во таа смисла, АСНОМ е највисок НОО.“*

## Создавање и функција на НОО
мини|лево|Барање до областните Народно ослободителни одбори во Македонија за организирање на работата околу прибирање на податоци за воените злосторници.
Основањето на Народноослободителните одбори се вршело на најразлични начини, но најчесто на собир на граѓаните.

Секое НОО има помали тела, односно комисии. На својата седница од 21 октомври 1944 година, Претседателството на АСНОМ го усвоило законскиот проект за организација и работа на народноослободителните одбори, како и повеќе упатства за нивната работа. Упатствата детално ја опишуваат структурата на НОО-ата: народносолободителни одбори се формираат во села, општини, околии, градови и области. Во поголемите градови се предвидува формирање на пододбори, а некои градови може да се издигнат до степен на околија, со одлука на АСНОМ, односно на неговото Претседателство. Се користи принципот на демократски централизам, односно пониските НОО мора да ги извршуваат сите директиви и прописи од повисоките народносолободителни одбори.

Кон крајот на 1944 година, освен трите обласни НОО и 30-те околиски, во Македонија работат 280 општински и градски, и 2870 селски НОО, со 37.870 одборници.

## Наводи



Категорија:АСНОМ
Перос-Гирек

**Перос-Гирек** (,  – општина во департманот Арморски Брегови во Бретања, во северозападна Франција.

## Население
Во 2008 година Перос-Гирек броел 7.297 жители.

## Бретонски јазик
Во 2008 година, 4,79% од учениците во основно училиште посетувале двојазична настава.

## Туризам
Перос-Гирек е популарно морско одморалиште со плажи и можности за спортови на вода и на плажа. Исто така познат е по своите карпи од розов гранит кои се извајани од морето во различни облици и примероци.

## Галерија
500px|left|thumb|Розовиот гранитен брег во близина на Плуманак
thumb|500px|left|Панорама на природниот резерват на 7 острови

## Наводи

Категорија:Градови во Франција
Категорија:Општини на Арморските Брегови